देश का 72वां स्वतंत्रता दिवस (Independence Day 2018) बुधवार को पूरे देश में जोर-शोर से मनाया जाएगा. हालांकि देश का एक ऐसा भी शहर है जहां पांच दिन पहले ही यह जश्न मना लिया गया. तीन दशक पुरानी परंपरा के चलते मध्यप्रदेश के मंदसौर शहर के प्रसिद्ध पशुपतिनाथ मंदिर में आजादी का सालाना पर्व 10 अगस्त को ही मना लिया गया. दरअसल, इंदौर से लगभग 250 किलोमीटर दूर मंदसौर में शिवना नदी के किनारे के इस प्राचीन मंदिर में स्वतंत्रता दिवस हिन्दू पंचांग के आधार पर मनाया जाता है.